Haematodes

Haematodes er en slekt av biller som hører til familien kortvinger (Staphylinidae).

Utseende 
Store (ca. 20-30 millimeter), kraftige, blanke, rødlige og svarte kortvinger. Kroppen er i alle fall delvis kledt med grove, utstående hår. Hodet er stort og rundet, litt bredere enn langt, med små fasettøyne som sitter foran på hodet. Kjevene er nokså lange, nesten så lange som resten av hodet. Antennene er forholdsvis korte, hos en av artene er de flate og nærmest bladformede. Pronotum er svært blankt, rundet til trapesformet, litt bredere enn langt, rødlig på farge. Dekkvingene kan være svarte eller rødlige, jevnbrede, tett punkterte og hårete. Bakkroppen er litt spoleformet, svart ved roten og rødlig i spissen.

Levevis 
Artene er knyttet til maur (de er myrmekofiler), trolig i koloniene til bladskjærermaur.

Utbredelse 
Slekten er utbredt i det sørlige Sør-Amerika (chaco-regionen i det sørlige Brasil, Paraguay, Uruguay og nordlige og sentrale Argentina).

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Staphylinini Latreille, 1802
 Understammen Xanthopygina
 Slekten Haematodes Laporte de Castelnau, 1835
 Haematodes bicolor Laporte de Castelnau, 1835
 Haematodes kuntzeni (Scheerpeltz, 1936)
 Haematodes myteros Brunke & Chatzimanolis, 2018
 Haematodes tenuipes Kraatz, 1858

Referanser

Eksterne lenker 
 

Storkortvinger
Biller formelt beskrevet i 1835
Dyr formelt beskrevet av Francis de Laporte de Castelnau